**Likovno literarni natječaj**

**„DOBRO DOŠLI U OPATIJU“**

**PRAVILA NATJEČAJA**

**O ORGNIZATORU I SVRSI NATJEČAJA**

1. Organizator Natječaja je Društvo „Naša djeca“ Opatija i XI saziv Dječjeg gradskog vijeća Grada Opatije
2. Natječaj se provodi u okviru projekta „Dobro došli u Opatiju“ uz financijsku potporu Ministarstva za demografiju, obitelj, socijalnu politiku i mlade, u godini (2018.) koju je Europski parlament proglasio Europskom godinom kulturne baštine, raspisuje likovni i literarni natječaj, a sa svrhom upoznavanja i približavanja kulturnih i povijesnih znamenitosti našeg grada i okolice djeci, mladima i njihovim obiteljima. Natječajem želimo potaknuti djecu našeg grada i okolice, na iskazivanje vlastitih misli, osjećaja i želja - poruka o svom gradu Opatiji - koje žele i imaju potrebu reći vršnjacima iz ostalih gradova i država .

Ciljevi Natječaja su :

* + poticanje djece na slobodno i kreativno izražavanje vlastitog mišljenja
	+ osigurati uvjete da svoje „viđenje“ grada i njegovih povijesnih i kulturnih znamenitosti djeca samostalno i slobodno oblikuju riječju, crtežom ili fotografijom.

1. Natječaj je otvoren do 10. lipnja 2018. Godine
2. U Natječaju mogu sudjelovati ravnopravno djevojčice i dječaci u dobi od 5 do 15 godina s područja grada Opatije i susjednih općina Lovrana i Mošćeničke Drage.

**ŠTO MOŽEŠ PRIJAVITI NA NATJEČAJ?**

1. Na Natječaj možeš prijaviti radove u sljedećim kategorijama:
	* likovni radovi djece predškolskog uzrasta
	* literarni radovi djece predškolskog uzrasta
	* likovni radovi učenika od I. do IV. razreda osnovne škole
	* literarni radovi učenika od I. do IV. razreda osnovne škole
	* likovni radovi učenika od V. do VIII. razreda osnovne škole
	* literarni radovi učenika od V. do VIII. razreda osnovne škole
	* likovni radovi učenika s posebnim obrazovnim potrebama
	* literarni radovi učenika s posebnim obrazovnim potrebama

1. Svoje radove sudionici mogu iskazati :
	* bilo riječima u vidu kratkih rečenica, izreka ispisanih dječjom rukom (ako su školska djeca) ili zabilježenih od odgajatelja (ako su u pitanju djeca predškolske dobi)
	* izrada dvodimenzionalnih likovnih radova dozvoljena je u svim stilovima i tehnikama (olovka, akvarel, kolaž), na formatu papira maksimalne veličine oznake B1 (1000 x 707 mm)
	* ovaj oblik iskazivanja poruka osobito preporučamo za djecu predškolske i mlađe školske dobi. Crteži mogu biti popraćeni kratkim zapisom dječje misli-poruke
	* bilo fotografijom motivski/tematski osmišljenom i snimljenom od strane djeteta
	* fotografija treba sadržavati određenu tematsku poruku djeteta
	* ovaj “novi” mogući oblik iskazivanja, preporučamo, za djecu školske dobi (viši razredi osnovne škole 7. i 8.)
	* fotografija može biti popraćena kratkim zapisom dječje misli – poruke ili samo naslovom fotografije koji odgovara sadržaju/temi fotografije kojom je vizualno iskazana dječja poruka
	* literarni radovi šalju se u pisanom obliku i snimljeni na CD/DVD mediju

1. Rad možeš prijaviti individualno ili u grupi svojih vršnjaka.

1. Svaki individualni rad se prijavljuje zasebno (jedno dijete jedan rad) ili dok se grupni rad prijavljuje skupno (grupa djece-jedan rad).

1. Na Natječaj možeš poslati maksimalno tri rada, neovisno o tome o kojoj je vrsti rada riječ.

**Podaci uz radove**

Svaki prijavljeni rad mora na kraju imati:

* + ime i prezime djeteta
	+ godine starosti
	+ naziv dječjeg vrtića, škole ili institucije koju dijete pohađa
	+ na crtežima sve navedene podatke ispišite na poleđini
	+ na fotografijama sve navedene podatke ispišite na poleđini, uz “naziv fotografije “ ili priložite na posebnom papiru uz CD, u slučaju digitalne fotografije.

**RADOVI BEZ NAVEDENIH PODATAKA NEĆE SE UZIMATI U OBZIR.**

Uz rad treba priložiti *PRIJAVNICU* koju možeš naći na stranici [www.dnd-opatija.hr](http://www.dnd-opatija.hr/) – Projekt „Dobro došli u Opatiju“ – natječaj prijavnica.

**PROCJENA PRISTIGLIH RADOVA – TKO I KAKO?**

* 1. Prijave će ocjenjivati Komisija koju će činiti 5 vijećnika XI saziva Dječjeg gradskog vijeća Opatije, profesor hrvatskog jezika i profesor likovne umjetnosti te volonter DND Opatija.
	2. Iz Natječaja će biti isključeni radovi pristigli nakon njegova zaključenja, kao i radovi koji promiču netoleranciju, nasilje, nasilnu komunikaciju te kojima se krše osnovna ljudska prava i slobode. Radovi kojima se krše autorska prava također će biti isključeni iz Natječaja.
	3. Autorima najboljih radova biti će dodijeljene plakete, pohvale i nagrade. Proglasit ćemo najbolje mentore.
	4. Najbolji radovi biti će reproducirani u brošuri „Dobro došli u Opatiju“ - dječji putokazi te predstavljeni na izložbi u Dječjem tjednu 2018. godine.

**VAŽNO!**

Prijavitelji se obvezuju da će autorska prava prikazivanja i tiskanja ustupiti bez naknade. Učenički radovi se ne vraćaju.

**PRIJE KRAJA…**

 **Posebnost ovog Natječaja ogleda se u tome što su:**

* + - uvjete Natječaja osmislili vijećnici XI saziva Dječjeg gradskog vijeća Opatija
		- komisiju za odabir radova činit će 5 vijećnika XI saziva DGV-a Opatija i 3 odrasle osobe
		- rezultat Natječaja bit će brošura „Dobro došli u Opatiju“- dječji putokazi koju će činiti crteži, fotografije i zanimljivosti iz područja povijesti, turizma, kulturne baštine našeg grada zabilježene očima djece. Tekstovi djece biti će prevedeni s hrvatskog na talijanski, njemački i engleski jezik
		- prva brošura prevedena na strane jezike čiju su autori djeca.

* + Svi sudionici Natječaja dobit će Zahvalnicu za sudjelovanje putem elektroničke pošte tijekom mjeseca listopada 2018. godine.
	+ Sadržaj radova je isključiva odgovornost autora/autorice i njihovih mentora te DND Opatija i partneri u provedbi ovog projekta ne preuzimaju odgovornost za bilo kakve nesuglasice i sporove vezane uz vlasništvo i autorska prava koja natjecatelji i natjecateljice pošalju na Natječaj.
	+ Prijavom na Natječaj pristaješ da se tvoj rad koristi u promotivne svrhe programa i projekata DND Opatija.
	+ U Natječaju ne mogu sudjelovati zaposlenici i volonteri DND Opatija te članovi Komisije za odabir pristiglih radova.
	+ Pravila Natječaja i prijavnice se mogu preuzeti na stranicama DND Opatija [www.dnd-opatija.hr.](http://www.dnd-opatija.hr/)

Prije nego li kreneš pisati, crtati ili fotografirati postavi si slijedeća pitanja:

„Što bih volio/la da o mom gradu zna moj gost, što bih mu želio/la pokazati, što nedostaje da bi naše druženje u Opatiji bilo zabavnije i ostalo mom prijatelju u dužem sjećanju ?“ i dobivene odgovore iskazane u crtežu, fotografiji, riječima dostavi poštom na adresu:

Društvu „Naša djeca“ Opatija

Stubište Lipovica 2 51410 Opatija ili

osobno u ured DND Opatija, svakog radnog dana od 8 do 16 sati.

**Najkasnije do 10. lipnja 2018. godine**

* Za sva pitanja i nejasnoće možeš nam se obratiti na naš mail: info@dnd-opatija.hr ili na telefon 272-443 potraži Sanju.

* Sudjelujući u ovom Natječaju u potpunosti prihvaćaš Pravila Natječaja.

**Prijavi svoj rad na Natječaj Društva „Naša djeca“ Opatija i Dječjeg gradskog vijeća Grada Opatije.**

Zahvaljujemo se na odazivu !